Landingsblad Tuisblad Ons Skool Ons Mense Koshuis Dokumente Inligting Akademie Sport Kultuur Foto's Kontak
Gedurende 2011 het ons 'n tak hier by Jacobsdal Primêr gestig. Daar is ongeveer 30 leerlinge van Graad 5 tot 7 wat die weeklikse byeenkomste gereeld bywoon.Jaarliks woon die Graad 7's 'n skoolverwisselingskamp op die Retiefkampterrein naby Bloemfontein by. Dit word deur die Vrystaat VCSV aangebied.Ons hoofdoel is om die leerlinge bewus te maak van God se liefde vir ons, en om hulle Bybelkennis uit te brei.
Die skoolkoor bestaan uit ongeveer 50 leerders tussen grade 4 tot 7. Die koor oefen tydends skoolure. Hulle tree jaarliks by die Noordkaap Kunstefees, Diamantveld Koorfees, Prysuitdeling en Kerssangdiens op. Daar word ook 'n jaarlikse koorkamp gedurende die tweede kwartaal gehou waar die klem gelê word op stemoefening en die aanleer van nuwe musiek. Kinders geniet hierdie kamp verskriklik baie en "koek eet" is 'n tradisie.
Musiek word tydens en na skool aangebied, maar wel in 'n privaat hoedanigheid. Gedurende 2012 was daar altesaam 35 leerders wat musiek geneem het, 16 kitaar, 3 blokfluit en 14 klavier. Leerders kan ook Unisa eksamens aflê in klavier en blokfluit.
Graad 4 tot 7 leerders neem elke jaar deel aan die redenaars. Die eerste vier uit die Junior Afdeling (Graad 4 & 5) en die Senior Afdeling (Graad 6 & 7) van die eerste twee kwartale gaan dan deur na die finale rondte in die derde kwartaal. Hier word die wenners dan gekies wat ons Junior – en Senior Redenaarbeker op die prysuitdeling ontvang. . Baie geluk aan elke seun en dogter wat deelgeneem het.Ons is vreeslik trots op julle.
Mev. Elza van Wyk; Anadia Coetzee; CJ Oertel; Mnr. Jaco Erasmus
Jaarliks neem ons aan die Noord-Kaap Kunstefees in Kimberley deel. Daar is verskeie afdelings waarin die leerders kan meeding. Dit word om die beurt in Afrikaans en Engels aangebied
Kategorieë waarin die leerders kan deelneem:
Leerlinge neem deel in klavier, blokfluit en kitaar
Ons skoolkoor neem deel, asook sommige leerlinge wat solo sing
Baie van ons leerlinge neem aan die voordrag deel.
Konsert / Revue / Drama
In Oktober 2014 het die Jakkies bietjie rondgedwaal in Sprokiesland. Dit was egter nie die gewone kinderverhale wat ons as kinders geken het nie. Elke storie het sy eie kinkel in die kabel gehad.
Jan (Gr. 1) het nie net boontjies gekry en ryk geword van die gans met goue eiers nie, maar ook sommer 'n skootrekenaar en 'n playstation gekry.
Skoonlief (Gr. 2) het die voorreg gehad om Jacobs-koffie in die Ondier se paleis te drink en Rooikappie wou die kollig steel in die storie van die Drie Bere (Gr. 3).
So was elke storie vol van sy eie verrassings, spesiaal geskryf deur mev. Clivé Burger.
'n Suksesvolle aand waar almal weer vir 'n slag lekker kon lag en kindwees.
'n Jaarlikse kompetisie wat aangebied word deur DETEA (The Department of Economic Development, Tourism and Environmental Affairs) vir die Graad 6-leerders in die Vrystaat.
Vir die Nasionale Bybelvasvra, skryf die graad 5 tot 7 leerlinge 'n kwalifiserende toets waarna een of twee spanne gekies word. ('n Span bestaan uit vier leerlinge)
Spanne reg oor die land neem deel in twee rondtes, Mei en Augustus. Hule leer vir elke rondte ongeveer 20 – 25 Bybelhoofstukke, opgestel uit die Nuwe en Ou Testament.